system
Răspunde în limba română, în stilul Wikipedia, cat mai corect gramatical.
user
Descrie în detaliu 1162.
assistant


1162 (MCLXII) a fost un an obișnuit al calendarului gregorian.

Evenimente 
 26 martie: Împăratul Frederic Barbarossa ocupă Milanul, după care distruge întreg orașul, care se revoltase față de tendințele împăratului de a restaura puterea centrală în Italia de nord; puterea imperială este restaurată și sunt numiți potentați imperiali în orașele italiene.
 17 mai: Alungat din Roma, papa Alexandru al III-lea convoacă un conciliu la Montpellier.
 3 iunie: Thomas Becket este consacrat ca arhiepiscop de Canterbury.
 5 iunie: Tratat încheiat de împăratul Frederic Barbarossa cu republica din Genova, care se angajează să sprijine proiectele imperiale îndreptate împotriva regatului normand al Siciliei; în schimb, Genova este exceptată de la taxele impuse de imperiali în Italia de nord.
 29 august-22 septembrie: Întrevedere între regele Ludovic al VII-lea al Franței și împăratul Frederic Barbarossa: se ia decizia de a nu se mai recurge la angajarea de mercenari pentru teritoriul cuprins între Paris, Rin și Alpi.
21 decembrie: Devenit vizir în Cairo, Shawar își masacrează întreaga familie.

Nedatate 
 octombrie: Odată cu urcarea pe tronul Aragonului a lui Alfonso al II-lea, comitatul de Barcelona se detașează de Franța.
 Emirul almohad Abd al-Mumin începe pregătirea unei flote imense (circa 400 de vase) pentru a invada Spania.
Împăratul Frederic Barbarossa conferă conților de Provence exploatările din salinele de la Hyeres.
 Pisanii și venețienii din Constantinopol pradă cartierul negustorilor genovezi din capitala bizantină.
 Se încheie procesul de colonizare a sașilor în Transilvania.
Sultanul selgiucid de Rum, Qilidj-Arslan al II-lea se recunoaște vasal față de împăratul Manuel I Comnen al Bizanțului.

Arte, Știință, Literatură și Filozofie 
 Este încheiată construcția pagodei Beisi din China.

Înscăunări 
 10 ianuarie: Amalric I, rege al Ierusalimului (1162-1174).
 27 iunie: Hugues al III-lea, duce de Burgundia.
19 iunie: Ștefan al III-lea, rege al Ungariei, (1162-1172)
 15 iulie: Ladislau al II-lea, rege al Ungariei (1162-1163), împotriva regelui Ștefan al III-lea
 24 iulie: Xiaozong, împărat al Chinei din dinastia Song.
 octombrie: Alfonso al II-lea, rege al Aragonului (1162-1196).

Nașteri 
 16 aprilie: Genghis Han, fondator al Imperiului mongol (d. 1227).
Abd al-Latif al-Baghdadi, călător și scriitor arab (d. 1231).
 Fujiwara no Teika, poet japonez (d. 1241)
Gebra Maskal Lalibela, rege al Ethiopiei (d. 1221)
 Guillem de Cabestany, trubadur spaniol (d. 1212).
 Muhammad de Ghor, sultan al Persiei (d. 1206).
 Rainier de Montferrat, om politic din Bizanț (d. 1183).

Decese 
 10 ianuarie: Balduin al III-lea, rege al Ierusalimului (n. 1130).
 31 mai: Geza al II-lea, rege al Ungariei (n. 1130).
 27 iunie: Eudes al II-lea, duce de Burgundia (n. 1118).
 7 iulie: Haakon al II-lea, rege al Norvegiei (n. 1147).
 6 august: Ramon Berenguer al IV-lea, conte de Barcelona (n.c. 1113).
 30 decembrie: Lorenzo da Frazzano, călugăr italian (n. 1120)
Adi ibn Mustafa, teolog turc (n. 1073)
Enrico Aristippo, literat italian (n. ?)
 Ibn Zuhr, filosof și medic arab (n. 1090).
 Iziaslav al III-lea de Kiev (n. ?)

Vezi și 
 Listă de conducători de stat din 1162

1162